Inzggan
Inzggan tga yat tiɣrmt illan gr Ugadir d Ayt Mllul, tg tamaẓunt n tmnbaḍt Inzggan–Ayt Mllul nna illan ɣ tmnaḍt tamssugurt n tsga n Sus–masst, skrn t iɣwwaɣn n Fransa tizi lliɣ d ɣuɣn s tmazirt. Stin t ɣ yat twrirt mẓẓiyn ikkan f iḍuṛan lli yas issutln afad ad tg accbaṛ n tiḍaf f imzdaɣn n waksimn d imsgginn. Imik ittiskar gis ubiru n lqqayd, ssuq n ttlaṭa, tiḥuna, s tgʷmma aylliɣ akk tkka f iḍuṛan lli aɣ adlli zdɣn middn zun d Tarrast, Lmẓaṛ, Takaḍ, Timṛṣit ...
Inzggan ur adlli ttiyskar afad ad tg tamdint mqqurn. Ar d ttagur zun d kra n tgzirt iɣ d fllas ingi wasif n Sus issutl as. Mrad is ur tattuy ur rad sar tg tamdint. Ɣassad tga tamdint, mqqar tmẓẓiy tugr tt taqqurt nns. Wanna rad isɣ urɣ, nnqqrt, timlsa ɣ Ugadir, ur ikki man i Inzggan.[1]
Tga Inzggan yat tammast n wassay bahra imqqurn. Ar gis ittmniggir uɣaras anamur amzwaru wiss 8 d wiss 10.
Azal nɣ atig[ssnfl | Snfl asagm]
Inzggan iga anmuggar n tsbbabt nna akk imqqurn ɣ tsga n Sus–masst. Yan zɣ inmuggarn lli bahra ittwattasn middn bac ad sɣin kraygat taɣawsa. Illa gis wunuz s tbḍit ula s ugudi. Zdɣn gis uggar n 112 753 n imzdaɣn ɣ usiḍn usgg°as 2004. Iga wass n usinas ass imqqurn ɣ ugadaz. Mac amussu n tsbbabt illa ku yass ɣ Inzggan zɣ uzal ar diyiḍ.
Asnmkta[ssnfl | Snfl asagm]
Ar ittini usiḍn lli ittyuskar ɣ usggʷas n 2014 mas[2]:
Aslmd[ssnfl | Snfl asagm]
- Tigmiḍi n taqubbanit (middn lli ur ssin ad aqran wala ad ttaran) : 26,1%
- Tigmiḍi n imzdaɣ lli iɣran ar usinan n usmdi nɣd uggar : 16,5%
Tadamsa[ssnfl | Snfl asagm]
- Tigmiḍi n imzdaɣ lli llan ɣ isggasn nnsn n twuri : 49,5%
- Tigmiḍi n tarwuri (middn lli ur ṭṭafn tawuri) : 16,2%
- Tigmiḍi n imzdaɣ lli swurin dar lmxzn (nɣ kantin swurin gis) : 8%
- Tigmiḍi n imzdaɣ lli swurin ɣ uslig (nɣ kantin swurin gis) : 48%
Tasɣnzit[ssnfl | Snfl asagm]
Inmuggarn lli gis illan :
- Anmuggar n ṭṭlata (ku imalass)
- Anmuggar n lxʷḍrt (ku yass)
- Ssuq mẓẓin (ku yass)
Akal[ssnfl | Snfl asagm]
Gan Waksimn taqbilt illan ɣ wakal n inzggan. Nttni ad tt-nn ikkan ar skarn ssuq n ṭṭlata kraygat imalass ɣ Inzggan.
Udmawn[ssnfl | Snfl asagm]
- Saɛd-Ddin Lɛutmani, anssixf amzwaru n tmazirt
Iɣbula[ssnfl | Snfl asagm]
- ↑ Tamɣra n uccann - Yura tt Brahim Lɛsri [Sfld adlis]
- ↑ RGPH 2014 - Site HCP
pag_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bam_Latn kab_Latn eng_Latn